આજકાલ કરતાં કૅટરિનાને બૉલીવુડમાં આવ્યાને લગભગ એક દશકો થઈ ગયો. આ એક દશક દરમ્યાન કૅટરિનાએ પોતાની જાતને એકદમ વ્યવસ્થિત રીતે ઘડી લીધી છે. હવે તે પોતાનું શેડ્યુલ ટાઇટમટાઇટ નથી રાખતી તો ફિલ્મની પસંદગીમાં પણ ધ્યાન રાખવા માંડી છે. ‘મિડ-ડે’ સાથે વાત કરતી વખતે તે પોતાની હૃતિક રોશન સાથેની ફિલ્મ ‘બૅન્ગ બૅન્ગ’ વિશે વાત કરે છે તો ઍક્ટિંગમાં દાખલ થઈ રહેલી બહેન ઇઝાબેલ કૈફ અને બૉયફ્રેન્ડ રણબીર કપૂર વિશે પણ વાતો કરતાં ખચકાતી નથી.